पुलिस को दी शिकायत में गुरजंट सिंह, गुरदीप सिंह और विजय राठौर निवासी गांव निहाल सिंह वाला, जिला मोगा ने बताया कि उन्होंने एक अखबार में विज्ञापन देख कर फेज-11 के एससीएफ नंबर 75 में चलने वाली कंपनी से संपर्क किया था। कंपनी ने उन्हें वर्क परमिट पर ऑस्ट्रेलिया भेजने के नाम पर अलग-अलग किस्तों में प्रति व्यक्ति 1 लाख 20 हजार रुपये ले लिए। इसके अलावा उनसे उनकी शैक्षिक योग्यता के सर्टिफिकेट, पासपोर्ट व अन्य जरूरी कागजात भी ले लिए। कागजात लेने के बाद कंपनी की मालकिन संदीप कौर व अर्मिता ने उन्हें कहा कि उनके वीजा एंबेसी द्वारा रिफ्यूज कर दिए है। जब उन्होंने एंबेसी द्वारा की गई रिफ्यूजल दिखाने को कहा तो उन्हें कापी नहीं दिखाई। एंबेसी जाकर पता लगाया तो पता चला कि उन्हें रिफ्यूजल भी जाली दिखाई गई।